Steve en Janine wil troue klein hou | Maroela Media
Janine van der Vyfer en Steve Hofmeyr
Steve Hofmeyr het Maandag sy dilemma oor wie hy en sy verloofde, Janine van der Vyver, na hul troue toe gaan nooi, met sy ondersteuners gedeel. Hofmeyr en Van der Vyver het in September 2011 verloof geraak.
“Om die hele land en elke bedryf so persoonlik te ken, musikante, sangers, filmakteurs, skrywers, digters, TV-akteurs, toneelspelers, ingenieurs, media en politici – is dit my moeilikste besluit om ‘n klein troue te hou waar daar bykans geen bekendes is nie,” het Hofmeyr op Facebook gesê.
“Ek en Janine se reël is dat as ons nie beide iemand goed ken of ten minste huisvriende is nie, vra ons hulle nie na die troue nie. Alhoewel meeste van my kollegas dit verstaan, maak dit maak dinge steeds bietjie moeiliker vir my. Ek ken almal en was by meeste se troues! Maar so hou ons die troue klein tussen slegs familielede en weg van ŉ paparazzi-geleentheid. Daar sal geen pers, kameras en media wees nie. Ek hoop maar my kollegas en die publiek verstaan wat ek en Janine probeer doen. Dankie.[sic]”
Janine se verloofring.
Hofmeyr se aanhangers het positief hierop reageer en die meerderheid het gesê hulle verstaan sy versoek, solank hulle net ná die tyd foto’s kan sien.
Hofmeyr het aan Maroela Media gesê hulle deel nog nie al die inligting nie, en dat die uitnodigings nog nie uitgestuur is nie. Hy het wel aan Maroela Media gesê die troue is vroeg in volgende jaar.
Steve Hofmeyr trou troue verloof
Mooi so Steve. Dat jou trou nie ook in ‘n ‘media-sirkus’ gaan opeindig nie, Maar ‘n tydskrif soos Finesse sou dit nogal mooi hanteer get.
Besluite, besluite! Ingewikkelde lewe die een. :)
Dis ok die keer Steve, maar op die volgende of die een daarna wil ek ook genooi word asb. Hahah
Hoekom die hele koei koop as jy die melk in ‘n bottel kan koop.
Hoekom die hele vark koop as jy die varkworsie verniet kan kry?
Betsie Breytenbach · 5 jaar gelede
Dankie tog nog iemand met verstand. Ek stem saam ‘n mens hoef nie die hele wêreld na ‘n troue te nooi nie. Mens hoef ook nie eers die hele familie te nooi nie. Mense wat vir jou en jou aanstaande belangrik is en saam met wie jy kuier en gemaklik voel…. dis al wat tel..!!!
Die “varkworsie” een is so bietjie rof. Die ou het nou wel ‘n paar draaie geloop en “worsie” sal seker doen. Maar die vark-gedeelte… :)